CELEX: 32019D1875
Language: bg
Date: 2019-11-08 00:00:00
Title: Решение (ЕС) 2019/1875 на Съвета от 8 ноември 2019 година за сключване на Споразумението за свободна търговия между Европейския съюз и Република Сингапур

14.11.2019   
               
               
                  BG
               
               
                  Официален вестник на Европейския съюз
               
               
                  L 294/1
               
            
         РЕШЕНИЕ (ЕС) 2019/1875 НА СЪВЕТА
         от 8 ноември 2019 година
         за сключване на Споразумението за свободна търговия между Европейския съюз и Република Сингапур
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91, член 100, параграф 2 и член 207, параграф 4, първа алинея, във връзка с член 218, параграф 6, буква а), подточка v) и член 218, параграф 7 от него,
         като взе предвид предложението на Европейската комисия,
         като взе предвид одобрението на Европейския парламент,
         като има предвид, че:
         
                     (1)
                  
                  
                     В съответствие с Решение (EС) 2018/1599 на Съвета (1) Споразумението за свободна търговия между Европейския съюз и Република Сингапур, („споразумението“), беше подписано на 19 октомври 2018 г.
                  
               
                     (2)
                  
                  
                     Съгласно член 218, параграф 7 от Договора е целесъобразно Съветът да оправомощи Комисията да одобри, от името на Съюза, позицията, която да се приеме в Комитета по търговията по определени изменения на споразумението, които се приемат по опростена процедура. Комисията следва да бъде оправомощена да одобри измененията, които да се приемат от Комитета по търговията съгласно член 9.18 (Изменение и поправка в обхвата) във връзка с приложения 9-A — 9-И към споразумението, след консултация със специалния комитет, назначен от Съвета в съответствие с член 207, параграф 3 от Договора. Тази разпоредба не следва да се прилага за изменения на ангажименти съгласно приложение 9-Д, част 2 към споразумението. Освен това Комисията следва да бъде оправомощена за одобри измененията, които се приемат от Комитета по търговията съгласно член 10.17 (Система за закрила на географските означения) и съгласно член 10.18 (Изменение на списъка на географските означения) във връзка с приложения 10-A и 10-Б към споразумението.
                  
               
                     (3)
                  
                  
                     Споразумението следва да се одобри от името на Съюза.
                  
               
                     (4)
                  
                  
                     Съгласно член 16.16 (Липса на непосредствено действие) от споразумението то следва да не предоставя права или да налага задължения на лица, различни от правата и задълженията, възникнали между страните по силата на международното публично право,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението за свободна търговия между Европейския съюз и Република Сингапур се одобрява от името на Съюза.
            Текстът на споразумението е приложен към настоящото решение.
         
         
            Член 2
            За целите на член 9.18 (Изменение и поправка в обхвата) позицията на Съюза по измененията или поправките на приложения 9-A — 9-И към споразумението се одобрява от Комисията, след консултация със специалния комитет, назначен от Съвета в съответствие с член 207, параграф 3 от Договора. Този член не се прилага за изменения на ангажименти съгласно приложение 9-Д, част 2 към споразумението.
         
         
            Член 3
            За целите на член 10.17 (Система за закрила на географските означения) и член 10.18 (Изменение на списъка на географските означения) от споразумението позицията на Съюза по измененията на приложения 10-A и 10-Б към споразумението се одобрява от Комисията.
         
         
            Член 4
            Председателят на Съвета посочва извършва от името на Европейския съюз уведомлението, предвидено в член 16.13, параграф 2 от споразумението, за да изрази съгласието на Съюза да бъде обвързан със споразумението (2).
         
         
            Член 5
            Настоящото решение влиза в сила в деня на приемането му.
         
         
            Съставено в Люксембург на 8 ноември 2019 година.
            
               
                  За Съвета
               
               
                  Председател
               
               M. LINTILÄ
            
         
         
            (1)  Решение (ЕС) 2018/1599 на Съвета от 15 октомври 2018 г. за подписване, от името на Европейския съюз, на Споразумението за свободна търговия между Европейския съюз и Република Сингапур (ОВ L 267, 25.10.2018 г., стр. 1).
         
            (2)  Датата на влизане в сила на споразумението се публикува в Официален вестник на Европейския съюз от Генералния секретариат на Съвета.